Suchinthana/ta-wikipedia huggingface dataset:
நிகம்போத் படித்துறை

நிகம்போத் படித்துறை (Nigambodh Ghat) நிகம்போத் காட் எனவும் அறியப்படும் இது இறுதிச் சடங்குகள் நடைபெறும் ஒரு இடமாகும். இது தில்லியில் யமுனை ஆற்றின் கரையில் வரலாற்றுச் சிறப்புமிக்க செங்கோட்டையின் பின்புறத்தில் தில்லி வட்டச் சாலையில் அமைந்துள்ளது. இங்குள்ள குளியல் அறைக்கு ஆற்றிலிருந்து குழாய்கள் மூலம் நீர் வரவழைக்கப்படுகிறது. இங்கு ஒவ்வொரு நாளும் இறந்த உடல்கள் எரிக்கப்படுவதில் பரபரப்பாக இருப்பதற்கு பெயர் பெற்றது. இங்கு 1950 களில்  ஒரு மின்சார தகன மேடை கட்டப்பட்டது. 2006 ஆம் ஆண்டில் தகன வசதிகளை நிர்வகிக்கும் மாநகராட்சியால் அமுக்கப்பட்ட இயற்கை எரிவளி மூலம் இயங்கும் தகனமும் சேர்க்கப்பட்டது.

சொற்பிறப்பியல் 
மகாபாரதத்தின் போது இந்தப் படித்துறையில் இந்துக் கடவுள் பிரம்மன் குளித்து, தனது இழந்த நினைவகத்தையும் புனித புத்தகங்களையும் மீட்டெடுத்ததாக நம்பப்படுகிறது. எனவே நிகம்போத் (அதாவது அறிவை உணர்ந்தது) என்று பெயர் வந்தது.

கண்ணோட்டம் 
இந்திரப்பிரஸ்தத்தின் மன்னரான மூத்த பாண்டவ சகோதரர் இளவரசர் தருமனால் இந்தப் படித்துறை நிறுவப்பட்டதாக நம்பப்படுகிறது. தற்போது, இப்பகுதி தில்லியின் மிகப்பெரிய மற்றும் பரபரப்பான தகன மைதானத்தை உள்ளடக்கியுள்ளது. இங்கு இந்க்களுக்கு இறுதி சடங்குகள் மேற்கொள்ளப்படுகின்றன.

சிவபெருமானுக்கு அர்ப்பணிக்கப்பட்ட நீலி சாத்ரி கோயில் ஒன்று நிறுவப்பட்டுள்ளது. இது சுவர்களின் நகரமான பழைய தில்லியில் முகலாயப் பேரரசு காலத்தில் போது கட்டப்பட்டது.

மேற்கோள்கள்

வெளி இணைப்புகள் 
 Nigambodh Ghat 
 விக்கிமேப்பியா

யமுனை ஆறு
இந்தியப் படித்துறைகள்
தில்லி
தில்லி சுற்றுப் பகுதிகள்
Coordinates on Wikidata
தேத்திசுப் பெருங்கடல்

தேத்திசுப் பெருங்கடல் (Tethys Ocean, கிரேக்கம்: Τηθύς Tēthús), தேத்திசுக் கடல் அல்லது நியோ-தேத்திசு (Neo-Tethys) என்பது மைய ஊழியின் பெரும்பகுதியின் போதும், தொடக்கக்கால புத்துயிர் ஊழியின் போதும் வரலாற்றுக்கு முந்தைய கடலாக இருந்தது. இது இன்றைய இந்தியப் பெருங்கடல், நடுநிலக் கடல், யூரேசிய உள்நாட்டுக் கடல் படுகைகளுக்கு (முக்கியமாக இன்றைய கருங்கடல், காசுப்பியன் கடலால் குறிப்பிடப்படுகிறது) முன்னோடியாக இருந்தது. 

தொடக்கக்கால மைய ஊழிக் காலத்தில், பாங்கேயா உடைந்ததால், தேத்திசுப் பெருங்கடல் பண்டைய கண்டங்களான கோண்டுவானா, லோரேசியா ஆகியவற்றிற்கிடையில் அமைந்துள்ள கடல் என வரையறுக்கப்பட்டது. கிரீத்தேசியக் காலத்தில் இந்திய, அத்திலாந்திக்குப் பெருங்கடல்கள் திறக்கப்பட்டு, அதே காலகட்டத்தில் இந்தக் கண்டங்கள் உடைந்த பிறகு, இது ஆப்பிரிக்கா, யூரேசியா, இந்தியா, ஆத்திரேலியா ஆகிய கண்டங்களின் எல்லையாக உள்ள கடல் என வரையறுக்கப்பட்டது. தொடக்க-மத்திய புத்துயிர் ஊழிக் காலத்தில், இந்திய, ஆப்பிரிக்க, ஆத்திரேலிய, அரேபிய புவித்தட்டுகள் வடக்கே நகர்ந்து யூரேசியப் புவித்தட்டுடன் மோதியது, இது கடலுக்கு புதிய எல்லைகளை உருவாக்கிய, இந்திய, நடுநிலக்கடல்ப் படுகைகளுக்கு இடையேயான நீரோட்டங்களின் ஓட்டத்திற்கு நிலத் தடையாக இருந்தது. ஆல்பைட் பெல்ட்டின் ஓரோஜெனிகள் ஆல்ப்சு, இமயமலை, சகுரோசு, காக்கசஸ் மலைத்தொடர் உட்பட்ட ஆல்பைட் திட்டின் மலை பிறப்புகள் போன்ற புவியியல் நிகழ்வுகள் அனைத்தும், அண்டார்ட்டிக்குப் பனிப்பாறையிலிருந்து கடல் மட்ட உயர்வு வீழ்ச்சியுடன், தேத்திசுப் பெருங்கடலை இந்தியப் பெருங்கடல், நடுநிலக்கடல் ,பராதேத்திசு எனத் துண்டாக்கியது. 

இதற்கு முன் பேலியோ-தேத்திசுப் பெருங்கடல் இருந்தது, இது கேம்பிரியக் காலம், தொடக்க திரியாசிக்குக் காலம் ஆகியவற்றிற்கிடையே நீடித்தது, அதே வேளை நியோ-தேத்திசு பிற்பகுதியில் திரையாசிக் காலத்தில் உருவாகி, ஒலிகோசீன்-மியோசீன் எல்லை வரை (சுமார் 24-21 மில்லியன் ஆண்டுகளுக்கு முன்பு) வரை நீடித்து, முற்றிலும் மூடப்பட்டது. ஒலிகோசீன் காலத்தில் (34 மில்லியன் ஆண்டுகளுக்கு முன்பு) பரதேதிசு என்று அழைக்கப்படும் ஒரு பகுதி தனிமைப்படுத்தப்பட்டு, பிளியோசீன் (ஏறத்தாழ 5 மில்லியன் ஆண்டுகளுக்கு முன்பு) வரை நீடித்து, பெரும்பாலும் வற்றிப் போனது. ஐரோப்பா, மேற்கு ஆசியா ஆகியவற்றின் இன்றைய உள்நாட்டுக் கடல்களான கருங்கடல், காஸ்பியன் கடல் ஆகியவை பரதேத்திசுக் கடலின் எச்சங்களாகும்.

மேற்கோள்கள்

உசாத்துணைகள்

வெளி இணைப்புகள்
 

வரலாற்றுப் பெருங்கடல்கள்
தட்டுப் புவிப்பொறைக் கட்டமைப்பு
ஆ. ப. ஜெ. அப்துல் கலாம் தொழில்நுட்ப பல்கலைக்கழகம்

{{Infobox university
 | name                   = ஏ. பி. ஜே. அப்துல் கலாம் தொழில்நுட்ப பல்கலைக்கழகம்APJ Abdul Kalam Technological University
 | native_name            = 
  {{infobox name module|en|'APJ Abdul Kalam Technological University}}
 | image                  = APJ Abdul Kalam Technological University logo.png
 | image_size             = 150px
 | other_name             = கேரள தொழில்நுட்ப பல்கலைக்கழகம்
 | motto                  = 
 | established            = 
 | coordinates            = 
 | type                   = பொதுத்துறை
 | budget                 = ₹ 50 மில்லியன்
 | chancellor             = கேரள ஆளுநர்
 | vice_chancellor        =முனைவர் கே. சிவபிரசாத்
 | dean                   = 
 | students               = 160,000+
 | undergrad              = 
 | postgrad               = 
 | doctoral               = 
 | city                   = திருவனந்தபுரம்
 | state                  = கேரளம்
 | country                = 
 | colours                = நீலம், சென்னீலம், மற்றும் ஆலிவ்
  
 | mascot                 = 
 | campus                 = 
 | language               = ஆங்கிலம்
 | free                   = KTU
 | affiliations           = அ.இ.தொ.க.குப.மா.குஇ.ப.ச
 | address                = 
 | coor                   = 
 | logo                   = 
 | website                = 
}}

ஆ. ப. ஜெ. அப்துல் கலாம் தொழில்நுட்ப பல்கலைக்கழகம் அல்லது கேரள தொழில்நுட்ப பல்கலைக்கழகம் (APJ Abdul Kalam Technological University or Kerala Technological University'') என்பது இந்தியா மாநிலமான கேரளாவின் தலைநகரான  திருவனந்தபுரத்தை தலைமையிடமாகக் கொண்டு செயல்படும் ஒரு மாநில பொதுத்துறைத் தொழில்நுட்ப பல்கலைக்கழகமாகும். இந்தப் பல்கலைக்கழகம் இந்தியாவின் 11ஆவது குடியரசுத் தலைவர் மற்றும் இந்திய விண்வெளி விஞ்ஞானியுமான ஆ. ப. ஜெ. அப்துல் கலாம் நினைவாக 2015ஆம் ஆண்டு அன்று இப்பெயர் சூட்டப்பட்டுள்ளது. இப்பல்கலைக்கழகத்துடன் 170க்கும் மேற்பட்ட கல்லூரிகள் இணைவுப் பெற்றுள்ளன. இக்கல்லூரிகள்  கேரளாவின் 14 மாவட்டங்களில் பரவியுள்ளன. இது ஒப்பீட்டளவில் புதிய மற்றும் சீர்திருத்தப்பட்ட தொழில்நுட்ப பல்கலைக்கழகமாகும்.

வரலாறு
கேரள தொழில்நுட்ப பல்கலைக்கழம், 21 மே 2014 அன்று ஓர் அரசாணை மூலம் கேரள அரசால் நிறுவப்பட்டது. அகில இந்திய தொழில்நுட்பக் கல்வி குழுமத்தின் முன்னாள் உறுப்பினர் செயலாளரான குஞ்செரியா பி. ஐசக், 1 செப்டம்பர் 2014 அன்று இப்பல்கலைக்கழகத்தின் முதல் துணைவேந்தராக நியமிக்கப்பட்டார், மேலும் முன்னாள் அகில இந்திய தொழில்நுட்பக் கல்வி இயக்குநரான எம். அப்துல் இரகுமான், முதல் சார்பு துணைவேந்தராக நியமிக்கப்பட்டார். இப்பல்கலைக்கழகத்தின் முதல் கல்வித் தொகுதிக்கான வகுப்புகள் 1 ஆகத்து 2015 அன்று தொடங்கியது.

கல்வி
இப்பல்கலைகழகம் வழங்கும் கல்வியின் பயிற்று மொழி ஆங்கிலம். இப்பல்கலைக்கழகம் இளநிலை, முதுநிலை, முனைவர் பட்ட நிலைகளில் பொறியியலில் பின்வரும் பாடங்களை வழங்குகிறது.

இளநிலை தொழில்நுட்பவியல்
 தொழில்நுட்பம் (பி.டெக்)
 கட்டிடக்கலை
 வடிவமைப்பு
 தொழிற்கல்வி
 உணவக மேலாண்மையும் உணவாக்கத் தொழில்நுட்பமும்

முதுநிலை தொழில்நுட்பவியல்
 தொழில்நுட்பம்
 கட்டிடக்கலை
 வணிக நிர்வாகவியல்
 கணினி பயன்பாடு

முனைவர் திட்டம்

மேற்கோள்கள்

வெளியிணைப்புகள் 
 
 மாணவர்களின் இணையதளம்

கேரளப் பல்கலைக்கழகங்களும் கல்லூரிகளும்
கேரளப் பல்கலைக்கழகங்கள்
ஆ. ப. ஜெ. அப்துல் கலாம் நினைவாகப் பெயரிடப்பட்டவை
பாடாங் ரோக்கோ கல்வெட்டு

பாடாங் ரோக்கோ கல்வெட்டு (ஆங்கிலம்: Padang Roco Inscription இந்தோனேசியம்: Prasasti Padang Roco) என்பது இந்தோனேசியா, மேற்கு சுமாத்திரா, தருமசிராயா மாநிலம், சித்தியூங் மாவட்டம், நாகரி சிகுந்தர், பாடாங் ரோக்கோ, பாத்தாங்காரி ஆற்றின் மூலத்திற்கு அருகில் கண்டுபிடிக்கப்பட்ட 1286-ஆம் ஆண்டு கல்வெட்டு ஆகும். 

கல்வெட்டு கண்டுபிடிக்கப்பட்ட இடமான பாடாங் ரோக்கோ எனும் கிராமத்தின் பெயரில் இந்தக் கல்வெட்டிற்கும்  பெயரிடப்பட்டது. பாடாங் ரோக்கோ  என்பது உள்ளூர் மினாங்கபாவு மொழிப் பெயராகும். சிலைகளின் புலம் (Field of Statues) என்று பொருள்படும். 

பாடாங் என்றால் வயல் என்று பொருள்; ரோக்கோ என்றால் இந்து-பௌத்த தெய்வங்களின் உருவமான அர்கா (Arca) அல்லது மூர்த்தி (Murti) பொருள்படும்.

விளக்கம்

இந்தக் கல்வெட்டு 1911-இல் பாடாங் ரோக்கோவில் உள்ள பாத்தாங்காரி ஆற்றின் மூலத்திற்கு அருகில் கண்டுபிடிக்கப்பட்டது. செவ்வக வடிவிலான கல்லில் நான்கு பக்கங்களிலும் கல்வெட்டு செதுக்கப்பட்டுள்ளது. இந்தக் கல்வெட்டு, அவலோகிதர் சிலையின் அடித்தளமாக உள்ளது. 

அவலோகிதர் சிலையின் பின்புறம் 1347 CE (NBG 1911: 129, 20e) தேதியிட்டு அமோகபாசா கல்வெட்டு என்று செதுக்கப்பட்டுள்ளது. இந்தக் கல்வெட்டு பண்டைய ஜாவானிய எழுத்துக்களில் செதுக்கப்பட்டுள்ளது. கல்வெட்டில் இரண்டு மொழிகள் (பழைய மலாய் மொழி மற்றும் சமசுகிருதம்)  (Krom 1912, 1916; Moens 1924; dan Pitono 1966) பயன்படுத்தப்பட்டுள்ளன.

இன்று இந்தக் கல்வெட்டு ஜகார்த்தா இந்தோனேசியாவின் தேசிய அருங்காட்சியகத்தில் பாதுகாக்கப்பட்டுள்ளது. இந்தக் கல்வெட்டின் குறியீட்டு எண்கள்; அடித்தளத்திற்கான குறியீடு D.198-6468; அமோகபாசா சிலைக்கான குறியீடு D.198-6469.

தோற்றம் 

இந்தக் கல்வெட்டு 1208 CE - 1286 CE என தேதியிடப்பட்டுள்ளது. அதே காலக்கட்டத்தில் ஜாவா தீவில் சிங்கசாரி இராச்சியம் மற்றும் சுமாத்திராவில் தருமசிராயாவின் மெலாயு இராச்சியம் ஆகியவை ஆட்சியில் இருந்துள்ளன. 

1208-ஆம் ஆண்டு, சிங்காசாரியின் மன்னர் கீர்த்தநகராவின் (King Kertanegara of Singhasari) கட்டளையின் கீழ், அமோகபாசா அவலோகிதர் சிலை பூமிஜாவாவிலிருந்து (Bhumijawa) (ஜாவா) சுவர்ணபூமிக்கு (Suvarnabhumi) (சுமாத்திரா) கொண்டு செல்லப்பட்டது என்று கல்வெட்டுகள் கூறுகின்றன. 

இந்தச் சிலை தருமசிராயாவில் அமைக்கப்படும். இந்தப் பரிசு சுவர்ணபூமி (சுமாத்திரா) மக்களை மகிழ்விக்கும்; குறிப்பாக அவர்களின் மன்னர் திரிபுவனராஜா மௌலிவர்மதேவாவை (Tribhuwanaraja Mauliwarmmadewa) மகிழ்விக்கும் என்று குறிக்கப்பட்டு உள்ளது.

ஆதித்யவர்மன்

1347-இல், ஆதித்தியவர்மன் (Adityawarman) பாடாங் ரோக்கொ சிலையை ரம்பகான் (Rambahan) எனும் இடத்திற்கு மாற்றினார். இந்த இடம்  பாத்தாங்காரி ஆற்றின் பிறப்பிடமான லாங்சாட் ஆற்றுக்கு (Langsat River) அருகில் உள்ளது. 

சிலையின் பின்புறத்தில் ஆதித்தியவர்மன் மேலும் ஒரு கல்வெட்டையும் சேர்த்துள்ளார். இந்தக் கல்வெட்டு 1347 CE என தேதியிட்டு அமோகபாசா கல்வெட்டு (Amoghapasa inscription) என்று குறிப்பிடுகிறது. செவ்வக அடித்தள பாடாங் ரோக்கொ கல்வெட்டு இன்னும் பாடாங் ரோக்கொ பகுதியில் பாதுகாப்பாக உள்ளது.

மேலும் காண்க
 துகு கல்வெட்டு
 சுருவாசோ கல்வெட்டு
 லோபோ துவா கல்வெட்டு
 சங்கல் கல்வெட்டு
 சியாருடூன் கல்வெட்டு

மேற்கோள்கள்

வெளி இணைப்புகள்

இந்தோனேசியாவில் உள்ள கல்வெட்டுகள்
பிராமிய எழுத்துமுறைகள்
இந்தோனேசியாவில் உள்ள சமசுகிருத கல்வெட்டுகள்
கேப்டன் துஷார் மகாஜன்

கேப்டன் துஷார் மகாஜன் (சௌர்யா சக்கரம்)  (Captain Tushar Mahajan) (பிறப்பு:20 ஏப்ரல்1989 – 21 பிப்ரவரி 2016), இந்தியத் தரைப்படையின் ஒரு பிரிவான சிறப்புப் படையின்  அதிகாரி ஆவார். 21 பிப்ரவரி 2016 அன்று ஜம்மு காஷ்மீர் மாநிலத்தின் புல்வாமா மாவட்டத்தில் ஒரு வீட்டில் பதுங்கி இருந்த லஷ்கர்-ஏ-தொய்பாவின் 3 தீவிரவாதிகளை எதிர்த்துப் போராடி வீழ்த்திய பிறகு  கேப்டன் துஷார் மகாஜன் வீரமரணம் எய்தினார். மறைந்த கேப்டன் துஷார் மகாஜனின் வீரத்தைப் பாராட்டி இந்திய அரசு சௌர்யா சக்கரம் விருது வழங்கி பெருமை சேர்த்தது.

இளமை 
ஜம்மு காஷ்மீர் மாநிலத்தின் உதம்பூர் மாவட்டத்தில் தேவ்ராஜ் குப்தா-ஆஷா குப்தா தம்பதியருக்கு 20 ஏப்ரல் 1989 அன்று துஷார் மகாஜன் பிறந்தார். மேனிலைப் பள்ளிக் கல்வி முடித்த துஷார் மகாஜன் தேசியப் பாதுகாப்புக் கழகத்தில் பயிற்சி பெற்று இந்தியத் தரைப்படையில் லெப்டினண்ட் அதிகாரியாக பணியில் சேர்ந்தார். பின்னர் சிறப்புப் படையின்  அதிகாரியாக பதவி உயர்வு பெற்றார்.

விருதுகள்

சௌர்யா சக்கரம்

மரபுரிமைப் பேறுகள் 
இந்திய அரசு மற்றும் இந்திய இரயில்வே இணைந்து துஷார் மகாஜனுக்கு பெருமை சேர்க்கும் விதமாக உதம்பூர் தொடருந்து நிலையத்திற்கு 2023ஆம் ஆண்டில் தியாகி கேப்டன் துஷார் மகாஜன் தொடருந்து நிலையம் எனப்பெயரிட்டது.

இதனையும் காண்க
 2003 புல்வாமா படுகொலைகள்
 தியாகி கேப்டன் துஷார் மகாஜன் தொடருந்து நிலையம் (பழைய பெயர் உதம்பூர் தொடருந்து நிலையம்)

மேற்கோள்கள் 

இந்தியப் படைத்துறையினர் 
சௌர்யா சக்கரம் விருது பெற்றவர்கள்
உதம்பூர் மாவட்டம்
தியாகி கேப்டன் துஷார் மகாஜன் தொடருந்து நிலையம்

தியாகி கேப்டன் துஷார் மகாஜன் தொடருந்து நிலையம் (Martyr Captain Tushar Mahajan Udhampur railway station) (முன்னர் உதம்பூர் தொடருந்து நிலையம்), இந்தியாவின்  சம்மு காசுமீர் (ஒன்றியப் பகுதி)யில் உள்ள உதம்பூர் நகரத்தில் அமைந்துள்ளது.கடல் மட்டத்திலிருந்து  உயரத்தில் அமைந்த இந்த இரயில் நிலையம்  வடக்கு  மண்டலத்தின் ஃபிரோஸ்பூர்  இரயில்வே கோட்டத்தில் உள்ளது. இந்நிலையம் 2005ஆம் ஆண்டில் நிறுவப்பட்டது. இந்நிலையம் 3 நடைமேடைகள் கொண்டது.

கேப்டன் துஷார் மகாஜன் நினைவாக, செப்டம்பர் 2023ஆம் ஆண்டில் உதம்பூர் தொடருந்து நிலையத்தின் பெயரை  தியாகி கேப்டன் துஷார் மகாஜன் உதம்பூர் தொடருந்து நிலையம் எனப்பெயர் மாற்றப்பட்டது.

தொடருந்துகள்
தியாகி கேப்டன் துஷார் மகாஜன் உதம்பூர் தொடருந்து நிலையத்தில் நின்று செல்லும் தொடருந்துகளில் சில: 

 உதம்பூர்-பவநகர் விரைவு வண்டி 
 உதம்பூர்- பிரயாக்ராஜ் அதிவிரைவு வண்டி 
 உதம்பூர்-கோட்டா வாராந்திர விரைவு வண்டி
 தில்லி சராய் ரோகில்லா-உதம்பூர் அதிவிரைவு குளிர்சாதன வண்டி
  உதம்பூர்-ஜம்மு தாவி பயணியர் வண்டி 
 உதம்பூர்- ஜம்மு தாவி DEMU வண்டி
 உதம்பூர் - பதான்கோட்  DEMU வண்டி
 கட்ரா- புது தில்லி (வந்தே பாரத் விரைவுவண்டி) 
 தில்லி சப்தர்ஜங்- உதம்பூர் விரைவு வண்டி
 ரிஷிகேஷ் - கட்ரா ஹேம்குண்ட் விரைவு வண்டி
 ஜம்மு தாவி-துர்க் அதிவிரைவு வண்டி

படக்காட்சிகள்

இதனையும் காண்க
 ஜம்மு-பாரமுல்லா இருப்புப் பாதை
 ஜம்மு-பூஞ்ச் இருப்புப் பாதை

மேற்கோள்கள்

வெளி இணைப்புகள்
  Indian Railways
ஜம்மு காஷ்மீரில் போக்குவரத்து
உதம்பூர் மாவட்டம்
தர்மப்பிரிய திசாநாயக்க

தர்மப்பிரிய திசாநாயக்க ஓர் இலங்கை அரசியல்வாதி ஆவார். தேசிய மக்கள் சக்தி உறுப்பினரான இவர், 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். ஒரு தொழிலதிபரான இவர் குருணாகல் மாவட்டத்தின் முன்னாள் உள்ளூராட்சி மன்ற உறுப்பினராவார்.

தேர்தல் வரலாறு

மேற்கோள்கள் 

மக்கள் விடுதலை முன்னணி அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
வாழும் நபர்கள்
அமோகபாசா கல்வெட்டு

அமோகபாசா கல்வெட்டு (ஆங்கிலம்: Amoghapasa Inscription இந்தோனேசியம்: Prasasti Amoghapasa) என்பது பாடாங் ரோக்கோ கல்வெட்டின் (Padang Roco Inscription) மேல்பகுதியில் உள்ள அமோகபாசா சிலையின் (Pāduka Amoghapāśa; Avalokiteśvara) பின்புறத்தில் எழுத்து வடிவங்களில் உள்ள் கல்வெட்டு ஆகும்.

1347-ஆம் ஆண்டில், ஆதித்தியவர்மன்,  பாடாங் ரோக்கோ கல்வெட்டின் அமோகபாசா சிலையின் பின்புறத்தில் இந்தக் கல்வெட்டைச் சேர்த்தார்  அந்தச் சிலை தன்னை சித்தரிப்பதாக ஆதித்தியவர்மன் அறிவித்தார். 

இன்று இந்தக் கல்வெட்டு, ஜகார்த்தாவில் உள்ள இந்தோனேசியாவின் தேசிய அருங்காட்சியகத்தில் உள்ளது.

பாடாங் ரோக்கோ கல்வெட்டு

பாடாங் ரோக்கோ கல்வெட்டு என்பது 1286-ஆம் ஆண்டு, இந்தோனேசியா, மேற்கு சுமாத்திரா, தருமசிராயா மாநிலம், சித்தியூங் மாவட்டம், நாகரி சிகுந்தர், பாடாங் ரோக்கோ, பாத்தாங்காரி ஆற்றின் மூலத்திற்கு அருகில் கண்டுபிடிக்கப்பட்ட கல்வெட்டு ஆகும். 

இந்தக் கல்வெட்டு, அவலோகிதர் சிலையின் அடித்தளமாக உள்ளது.

அமோகபாசா கல்வெட்டின் பின்புறம் (D.198-6469) எனும் குறியீடு செதுக்கப்பட்டுள்ளது.

மேலும் காண்க

 பாடாங் ரோக்கோ கல்வெட்டு
 சுருவாசோ கல்வெட்டு
 லோபோ துவா கல்வெட்டு
 சியாருடூன் கல்வெட்டு
 சங்கல் கல்வெட்டு
 துகு கல்வெட்டு

மேற்கோள்கள்

வெளி இணைப்புகள்

இந்தோனேசியாவில் உள்ள கல்வெட்டுகள்
பிராமிய எழுத்துமுறைகள்
இந்தோனேசியாவில் உள்ள சமசுகிருத கல்வெட்டுகள்
கோட்டை-I

கோட்டை-I (Kottayi-I) என்பது இந்தியாவின் கேரள மாநிலத்தில் பாலக்காடு மாவட்டத்தில் உள்ள ஒரு சிற்றூராகும். கோட்டை-I மற்றும் கோட்டை-II ஆகியன கோட்டை கிராம ஊராட்சியின் கீழ் வருகின்றன.

மக்கள்வகைப்பாடு 
 இந்திய மக்கள் தொகை கணக்கெடுப்பின் படி, கோட்டை-I கிராமத்தின் மொத்த மக்கள் தொகை 12,161 ஆகும். இதில் ஆண்கள் 5,969 பேரும், பெண்கள் 6,192 பேரும் உள்ளனர்.

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
கோட்டை-II

கோட்டை-II (Kottayi-II) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு சிற்றூர் ஆகும் . கோட்டை-II மற்றும் கோட்டை-I ஆகியவை கோட்டை கிராம ஊராட்சியின் கீழ் வருகின்றன.

மக்கள்வகைப்பாடு 
 இந்திய மக்கள் தொகை கணக்கெடுப்பின் படி, கோட்டை-II கிராமத்தின் மொத்த மக்கள் தொகை 8,831 ஆகும். இதில் 4,214 பேர் ஆண்களும்,  4,617 பேர் பெண்களும் உள்ளனர்.

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
கோட்டோப்பாடம், மன்னார்க்காடு

கோட்டோப்பாடம்-I (Kottoppadam-I) என்பது இந்தியாவின் கேரள மாநிலத்தில் பாலக்காடு மாவட்டத்தில் உள்ள ஒரு சிற்றூராகும். கோட்டோப்பாடம்-I, கோட்டோப்பாடம்-II, கோட்டோப்பாடம்-III ஆகியவை கோட்டோப்பாடம் கிராம ஊராட்சி நிர்வாகத்தின் கீழ் வருகின்றன.

மக்கள்வகைப்பாடு 
கோட்டோப்பாடம். I: 12,936 கோட்டோப்பாடம். II: 13,295 கோட்டோப்பாடம். III: 12,517 ஆகிய பகுதிகளின் மொத்த மக்கள் தொகை: 38,748 ஆகும்.

முக்கியமான அடையாளங்கள் 

 அரியூர் தோட்
 அரசு பள்ளி, பீமநாடு

அருகில் உள்ள கிராமங்கள் 

 வெங்கா
 பீமநாடு
 ஏபிரோடு
 அரியூர்
 ஆரியம்பாவு
 கொம்பம்
 கொடக்காடு
 அம்பழக்கோடு
 கண்டமங்கலம்
 கச்சேரிபரம்பு
 திருவிழாக்குன்னு
 கஞ்சிரம் குன்னே

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
சிக்கிம் மக்களவைத் தொகுதி

சிக்கிம் மக்களவை தொகுதி என்பது சிக்கிம் மாநிலத்தின் முழு பகுதியையும் உள்ளடக்கிய இந்திய நாடாளுமன்ற மக்களவைத் தொகுதி ஆகும்.

சிக்கிம் 1975இல் இந்திய ஒன்றியத்தில் இணைந்த பிறகு 1977இல் முதல் பொதுத் தேர்தல் நடைபெற்றது. இதன் முதல் நாடாளுமன்ற உறுப்பினர் இந்திய தேசிய காங்கிரசு கட்சியினைச் சேர்ந்த சத்ரா பகதூர் சேத்ரி ஆவார். இவர் போட்டியின்றி தேர்ந்தெடுக்கப்பட்டார். தற்போதைய நாடாளுமன்ற உறுப்பினர் சிக்கிம் கிராந்திக்காரி மோர்ச்சா கட்சியினைச் சார்ந்த இந்திரா ஹங் சுப்பா ஆவார். இவர் 2019 முதல் இந்த தொகுதியை பிரதிநிதித்துவப்படுத்துகிறார். இவர் 2024-இல் மீண்டும் தேர்ந்தெடுக்கப்பட்டார்.

சட்டசபை பிரிவுகள் 
சிக்கிம் மாநிலத்தில் ஒரே ஒரு மக்களவைத் தொகுதியாக இது இருப்பதால், மாநிலத்தின் அனைத்து (32) சட்டமன்றத் தொகுதிகளையும் இது உள்ளடக்கியது.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

20ஆம் நூற்றாண்டு

பொதுத் தேர்தல் 1977 
சிக்கிம் இந்தியாவுடன் இணைந்த பிறகு நடந்த முதல் தேர்தலில், இந்திய தேசிய காங்கிரசு வேட்பாளர் சத்ரா பகதூர் சேத்ரி போட்டியின்றி தேர்ந்தெடுக்கப்பட்டார்.

2024

மேலும் காண்க 

 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 சிக்கிம் லோக்சபா தேர்தல் 2019 தேதி மற்றும் அட்டவணை
சிக்கிம் தேர்தல்கள்
சிக்கிமில் அரசியல்
இந்திய மக்களவைத் தொகுதிகள்
Webarchive template wayback links
இந்தோனேசிய நிலப் பகுதிகள்

இந்தோனேசிய நிலப் பகுதிகள் அல்லது இந்தோனேசிய ஆட்சிப் பகுதிகள் (ஆங்கிலம்: Regions of Indonesia இந்தோனேசியம்: Wilayah di Indonesia) என்பது இந்தோனேசியாவின் நிலப் பகுதிகள் அல்லது நிலப் பிராந்தியங்கள் அல்லது நில வட்டாரங்கள் ஆகியவற்றைக் குறிப்பிடுவதாகும். 

இந்தோனேசியாவின் நிர்வாக மண்டலங்கள் பல பகுதிகளாக மத்திய அரசாங்கத்தால் பிரிக்கப்பட்டு; சட்டம் அல்லது ஒழுங்குமுறைகளின் அடிப்படையில் வரையறுக்கப்பட்டுள்ளன. அந்த வகையில் 
இந்தோனேசியாவின் நிலப் பகுதிகள், ஏழு புவியியல் கூறுகளாகப்  பிரிக்கப்பட்டுள்ளன.

புவியியல் அலகுகள்

ISO 3166-2:ID-இன் படி, இந்தோனேசியா ஏழு புவியியல் அலகுகளாகப் பிரிக்கப்பட்டுள்ளது, ஒவ்வோர் அலகும் பெரிய தீவுகள் அல்லது ஒரு தீவுக் குழுவைக் கொண்டுள்ளது. அந்தப் புவியியல் அலகுகள் பின்வருமாறு:

பிரிவுகள்

கிழக்கு இந்தோனேசியா; மேற்கு இந்தோனேசியா

டச்சு ஆட்சி
டச்சு காலனித்துவ ஆட்சியின் கடைசிக் கட்டங்களில், ஜாவா மற்றும் கலிமந்தானுக்கு கிழக்கே உள்ள பகுதி பெரும் கிழக்கு என்றும் பின்னர் கிழக்கு இந்தோனேசியா என்றும் அறியப்பட்டது. 24 டிசம்பர் 1946 இல், அதே பகுதியை உள்ளடக்கிய கிழக்கு இந்தோனேசியா மாநிலம் மேற்கு நியூ கினி தவிர) உருவாக்கப்பட்டது. 

இது இந்தோனேசியாவின் ஐக்கிய மாநிலங்களின் ஓர் அங்கமாக இருந்தது, மேலும் 17 ஆகத்து 1950-இல் இந்தோனேசியாவின் ஒற்றையாட்சிக் குடியரசில் கலைக்கப்பட்டது.

கிழக்கு இந்தோனேசியாவின் 17 பிரிவுகள்

தற்போது, ​​கிழக்கு இந்தோனேசியா 17 பிரிவுகளைக் கொண்டுள்ளது: பாலி, கிழக்கு நூசா தெங்காரா, மேற்கு நூசா தெங்காரா, மத்திய சுலாவெசி, கோரோந்தாலோ, வடக்கு சுலாவெசி, தெற்கு சுலாவெசி, தென்கிழக்கு சுலாவெசி, மேற்கு சுலாவெசி, மலுக்கு மாகாணம், வடக்கு மலுக்கு மாகாணம், மத்திய பாப்புவா, உயர்நில பாப்புவா, பாப்புவா பிரிவு, தெற்கு பாப்புவா, தென்மேற்கு பாப்புவா, மேற்கு பாப்புவா (மாகாணம்). 

மற்ற 21 பிரிவுகளை உள்ளடக்கிய பிராந்தியம் சுமாத்திரா, சாவகம் (தீவு), கலிமந்தான் என அறியப்படும் மேற்கு இந்தோனேசியா.

வளர்ச்சிப் பகுதிகள்

தேசிய வளர்ச்சித் திட்டமிடல் நிறுவனத்தின் புள்ளிவிவரங்களின் படி, இந்தோனேசியா நான்கு முக்கிய வளர்ச்சிப் பகுதிகளாகப் பிரிக்கப்பட்டுள்ளது, ஒவ்வொன்றும் மேடான், ஜகார்த்தா, சுராபாயா,  மக்காசார் ஆகிய முக்கிய நகரங்களால் வழிநடத்தப்படுகின்றன, .

மேலும் காண்க

 இந்தோனேசியாவின் வரலாறு
 இந்தோனேசியாவின் மாகாணங்கள்
 இந்தோனேசிய நகரங்களின் பட்டியல்
 இந்தோனேசிய நிர்வாக உட்பிரிவுகள்

மேற்கோள்கள்

வெளி இணைப்புகள்

இந்தோனேசியாவின் பகுதிகள்
இந்தோனேசியாவின் புவியியல்
யூகரிடா

{{Automatic taxobox
| fossil_range = 
| image = Meganyctiphanes norvegica2.jpg
| image_caption = மெகானைசிடிபானென்சு நார்வேஜிகா-கிரில்
| taxon = Eucarida
| authority = கால்மேன், 1904 
| subdivision_ranks = வரிசை
| subdivision = 
பத்துக்காலிகள்
கிரில்
ஆம்பியோனிடாசியா
†அங்கசுடிடொன்டிடா
}}

யூகரிடா (Eucarida) என்பது  மலகோசுடிரக்கா வகுப்பின் பெரும் வரிசை ஆகும். இதில் பத்துகாலிகள், கிரில், அங்கசுடிடோன்டிடா வரிசையினைச் சேர்ந்த உயிரிகள் உள்ளன. இவை அனைத்தும் மார்பக பிரிவுகளை இணைக்கும் மேலோடு, காம்பில் தாங்கிய கண்கள் உள்ளிட்ட சிறப்புப் பண்களைக் கொண்டுள்ளன.

 வரிசைகள் 
யூகரிடா பின்வரும் மூன்று வரிசைகளை உள்ளடக்கிய ஒரு மாறுபட்ட, ஏராளமான சிற்றினங்களைக் கொண்ட குழுவாகும்.

 யூபௌசியேசியா 
யூபௌசியேசியாவினைச் சேர்ந்த சிற்றினங்கள் பொதுவாக கிரில் என்று அழைக்கப்படுகின்றன. இவை அனைத்தும் கடல் இறால் போன்றவை. இவற்றின் நீந்துக் கால்கள் (வயிற்று இணைப்புகள்) இவை நீச்சல் வீரர்களாகச் செயல்பட உதவுகின்றன. இவை பெரும்பாலும் மிதவைவாழிகளை உணவாகக் கொள்கின்றன. இந்தக் குழுவில் 90 சிற்றினங்கள் உள்ளன. இவற்றில் அந்தாட்டிக்கா கிரில் யூப்கொளசியா சூப்பர்பா உயிர்த்திரள் 500 மில்லியன் டன் என்று மதிப்பிடப்பட்டுள்ளது.

 பத்துக்காலிகள் 
பத்துக்காலிகள் எனும் டெக்கபோடா என்பது 15,000 சிற்றினங்களைக் கொண்ட ஒரு குழுவாகும். இதில் 5 இணை மார்பகக் கால்களும் செதில்களை உள்ளடக்கிய நன்கு வளர்ந்த மேலோடும் உள்ளது. இவற்றில் நண்டு, இறால், சிங்கிஇறால்கள் போன்ற உயிரிகள் அடங்கும். பத்துக்காலிகளின் செவுள் கட்டமைப்பின் அடிப்படையில் டென்ட்ரோபிரான்சியாட்டா (இறால்) மற்றும் பிளியோசைமாட்டா என இரண்டு துணைப்பிரிவுகளாகப் பிரிக்கப்பட்டுள்ளன. மேலும் இவை கரிடியா (இறால்), இசுடெனோபோடைடா (சண்டையிடும் இறால்), அனோமுரா, பிராச்சியுரா (நண்டு) போன்ற பல உட்பிரிவுகளாகப் பிரிக்கப்படுகின்றன.

 அங்கசுடிடொன்டிடா 
அங்கசுடிடொன்டிடே என்ற ஒரே ஒரு குடும்பத்தைக் கொண்ட ஓர் அழிந்துபோன வரிசையும் உள்ளது. இது அங்கசுடிடோன்டசு, சிராமிடோன்டசு ஆகிய இரண்டு பேரினங்களைக் கொண்டுள்ளது. இவை முதலில் யூரிப்டெரிட்களாக'' கருதப்பட்டன. ஆனால் பின்னர் பத்துக்காலிகளுடனா இவற்றின் சாத்தியமான உறவு நிறுவப்பட்டது.

தொகுதிவரலாறு 
மலகோசிட்ராகாவின் தொகுதி வரலாறு குறித்து விவாதத்திற்குரியது. குறிப்பாக, யூகாரிடாவின் ஒற்றைத்தொகுதி மரபு உயிரினத் தோற்றம் கேள்விக்குள்ளாகியுள்ளது.

 ஒற்றைத் தொகுதி மரபு உயிரினத் தோற்றம்: யூகாரிடா உயிரிக்குழு பெராகரிடா உட்கோடாகவோ, மலகோசிட்ராகா அல்லது மைசிடா (பலதொகுதி மரபு உயிரினத் தோற்ற சைசோபோடா) உட்கோடாக உள்ளது.
 பலதொகுதி மரபு உயிரினத் தோற்றம்: சில வகைப்பாடியலாளர்கள் யூகாரிடாவை பெராகரிடாவுடன் இணைந்த ஒரு உட்கோட்டினை முன்மொழிந்துள்ளனர்.
 பலதொகுதி மரபு உயிரினத் தோற்றம்: சிலர் யூஃபௌசியாசியாவை மைசிடாவுடன் குழுவாகக் கொண்டு சைசோபோடா, அல்லது யூஃபௌசியேசியாவை காப்லோகாரிடாவுடன் பத்துக்காலி அடித்தளத்துடன் பெராகரிடாவை உருவாக்கியுள்ளனர்.

மேற்கோள்கள் 

கணுக்காலிகள்
பட்காம் தொடருந்து நிலையம்

பட்காம் தொடருந்து நிலையம் (Budgam Railway Station) (நிலையக் குறியீடு:BDGM)  இந்தியாவின் , சம்மு காசுமீர் (ஒன்றியப் பகுதி)யில் உள்ள பட்காம் நகரத்தில், ஜம்மு-பாரமுல்லா இருப்புப் பாதையில்  அமைந்துள்ளது. இந்நிலையம் பட்காம் நகரத்திலிருந்து 2.5 கிலோ மீட்டர் தொலைவிலும்; சிறிநகர் லால் சௌக்கிலிருந்து 9 கிலோ மீட்டர் தொலைவிலும் உள்ளது.  இந்நிலையம் கடல் மட்டதிலிருந்து 1588 மீட்டர் உயரத்தில் பிர் பாஞ்சல் மலைத்தொடரில் உள்ளது.

தொடருந்துகள்
பட்காமிலிருந்து வடக்கே பாரமுல்லா மற்றும் தெற்கே பனிஹால்  வரை நாள்தோறும் பயணியர் வண்டிகள் இயக்கப்படுகிறது.

இதனையும் காண்க
 ஜம்மு-பாரமுல்லா இருப்புப் பாதை
 ஜம்மு-பூஞ்ச் இருப்புப் பாதை

மேற்கோள்கள்

ஜம்மு காஷ்மீரில் போக்குவரத்து
பட்காம் மாவட்டம்
பனிஹால் தொடருந்து நிலையம்

பனிஹால் தொடருந்து நிலையம் (Banihal railway station) (நிலையக் குறியீடு: BAHL), இந்தியாவின் சம்மு காசுமீர் (ஒன்றியப் பகுதி)யின் இராம்பன் மாவட்டத்திலுள்ள பனிஹால் எனுமிடத்தில், 
பிர் பாஞ்சல் மலைத்தொடரில் 1702  மீட்டர் உயரத்தில் அமைந்துள்ளது. இந்நிலையம் 26 சூன் 2013 அன்று பயணியர் சேவைக்குத் திறக்கப்பட்டது. இது ஜம்மு-பாரமுல்லா இருப்புப் பாதையில் அமைந்துள்ளது. இந்நிலையத்திலிருந்து செல்லும் தொடருந்துகள், பிர் பாஞ்சல் மலைத்தொடரில் அமைந்த பானிகால் கணவாய் வழியாக 17.8  கிலோ  மீட்டர் தொலைவில் உள்ள அனந்தநாக் மாவட்டத்தின் காசிகுண்ட் நகரத்தை 12 நிமிடங்களில் கடக்கிறது.

தொடருந்து சேவைகள்
3 நடைமேடைகள் கொண்ட பனிஹால் தொடருந்து நிலையத்திலிருந்து  நாள்தோறும் 10 பயணியர் வண்டிகள் இயக்கப்படுகிறது.

இதனையும் காண்க
 பனிஹால்-காசிகுண்ட் சுரங்கச்சாலை
 ஜம்மு-பாரமுல்லா இருப்புப் பாதை
 ஜம்மு-பூஞ்ச் இருப்புப் பாதை

மேற்கோள்கள்

வெளி இணைப்புகள்
Banihal station map

ஜம்மு காஷ்மீரில் போக்குவரத்து
இராம்பன் மாவட்டம்
பேலியோமாட்டியா

பேலியோமாட்டியா (Paleomattea) என்பது அழிந்துபோன இறால் பேரினமாகும். இதில் ஒற்றைச் சிற்றினமான பேலியோமாட்டியா டெலிசியோசா இருந்தது. இந்தச் சிற்றினம் ராக்கோலெபிசு மீனின் வயிற்று உள்ளடக்கங்களிலிருந்து மட்டுமே அறியப்பட்டது. இதன் குறிப்பிட்ட சிற்றினப் பெயரான டெலிசியோசா சுவையான எனப் பொருள்படும் deliciosaலிருந்து பெறப்பட்டது. இதன் பேரினப் பெயரின் பகுதியான மாட்டியா mattea) என்றால் "சுவையான" என்று பொருள்.

மேற்கோள்கள் 

கணுக்காலி பேரினங்கள்
இறால்
அவந்திபுரா தொடருந்து நிலையம்

அவந்திபுரா தொடருந்து நிலையம் (Awantipora railway station) (நிலையக் குறியீடு: ATPA), இந்தியாவின்,  சம்மு காசுமீர் (ஒன்றியப் பகுதி)யில் உள்ள புல்வாமா மாவட்டத்தில் உள்ள அவந்திபோரா நகரத்தில் அமைந்துள்ளது. வடக்கு இரயில்வே மண்டலத்தில் அமைந்த இந்த இரயில் நிலையம் இமயமலையின் பிர் பாஞ்சல் மலைத்தொடரில் 1,596 மீட்டர் உயரத்தில் அமைந்துள்ளது.  3 நடைமேடைகளும், 4 இருப்புப்பாதைகளும் கொண்ட இந்நிலையம் காஷ்மீர் பள்ளத்தாக்கின் பல நகரங்களுடன் இணைக்கிறது.

தொடருந்து சேவைகள்
அவந்திபுரா தொடருந்து நிலையத்திலிருந்து கீழ்கண்ட தொடருந்து நிலையங்களுக்கு பயணியர் வண்டிகள் இயக்கப்படுகிறது.
 பனிஹால் தொடருந்து நிலையம் 
 பட்காம் தொடருந்து நிலையம்  	
 பாரமுல்லா தொடருந்து நிலையம்

இதனையும் காண்க
 ஜம்மு-பாரமுல்லா இருப்புப் பாதை 
 ஜம்மு-பூஞ்ச் இருப்புப் பாதை

மேற்கோள்கள்

புல்வாமா மாவட்டம்
ஜம்மு காஷ்மீரில் போக்குவரத்து
கதுவா தொடருந்து நிலையம்

கதுவா தொடருந்து நிலையம் (Kathua railway station) (நிலையக் குறியீடு: KTHU), இந்தியாவின்  சம்மு காசுமீர் (ஒன்றியப் பகுதி)யில் உள்ள ஜம்மு பகுதியில் உள்ள  கதுவா மாவட்டத்தின் தலைமையிடமான் கதுவா நகரத்தில் உள்ளது. இது ஜம்மு தாவி தொடருந்து நிலையத்திலிருந்து தென்கிழக்கே 77.6 கிலோ மீட்டர் தொலைவில் உள்ளது. முற்றிலும் மின்மயமாக்கபட்ட ஜலந்தர்-ஜம்மு இருப்புப்பாதையில் கதுவா தொடருந்து நிலையம் உள்ளது. 

கதுவா தொடருந்து நிலையத்தில் நாள்தோறும் 54 தொடருந்துகள் நின்று செல்கிறது.

இதனையும் காண்க
 ஜம்மு-பாரமுல்லா இருப்புப் பாதை 
 ஜம்மு-பூஞ்ச் இருப்புப் பாதை

மேற்கோள்கள்

கதுவா மாவட்டம்
ஜம்மு காஷ்மீரில் போக்குவரத்து
இந்தோனேசிய அஞ்சல் குறியீடுகள்

இந்தோனேசிய அஞ்சல் குறியீடுகள் (ஆங்கிலம்: Postal codes in Indonesia}}, இந்தோனேசியம்: Daftar kode pos di Indonesia) என்பது இந்தோனேசியாவின் அஞ்சல் குறியீடுகளைக் குறிப்பதாகும். இந்தோனேசிய அஞ்சல் குறியீடுகள், பொதுவாக 5 இலக்கங்களைக் கொண்டிருக்கும். 

 முதல் இலக்கம் அஞ்சல் அலுவலகம் எந்தப் பகுதியில் உள்ளது என்பதைக் குறிக்கிறது
 இரண்டாவது மூன்றாவது இலக்கங்கள் மாநிலம் (Kabupaten) அல்லது நகரம் (Kota Madya) என்பதைக் குறிக்கிறது
 நான்காவது இலக்கம் மாவட்டத்தைக் (Kecamatan) குறிக்கிறது
 ஐந்தாவது இலக்கம் கிராமத்தைக் (Kelurahan/Desa) குறிக்கிறது

ஜகார்த்தா அஞ்சல் குறியீடுகள்

ஜகார்த்தா அஞ்சல் குறியீடுகளுக்கு விதிவிலக்கு உள்ளது:

 மூன்றாவது இலக்கம் மாவட்டத்தைக் குறிக்கிறது (Kecamatan)
 நான்காவது இலக்கம் நகர்ப்புற கிராமத்தைக் குறிக்கிறது (Kelurahan)
 ஐந்தாவது இலக்கம் "0" ஆகும்.

அஞ்சல் குறியீட்டு மண்டலங்கள்

மேலும் காண்க
 அஞ்சல் வரலாறு
 அஞ்சல் குறியீடுகள்
 அஞ்சலட்டை
 அஞ்சல்குறி
 அஞ்சலக சுட்டு எண்

மேற்கோள்கள்

வெளி இணைப்புகள்
 

இந்தோனேசிய அரசு
அஞ்சல் குறியீடுகள்
கபாய் ஆறு

கபாய் ஆறு (Gabai River) லங்கட் ஆற்றுப் படுகையில் உள்ள ஒரு சிறிய ஆறு ஆகும். நெகேரி செம்பிலான் மாநிலத்தில் உள்ள 1,462 மீட்டர் உயரமுள்ள (4,797 அடி ) பெசர் ஹண்டு மலை அருகிலுள்ள மாநிலமான சிலாங்கூரில் உள்ள உலு லங்காட் மாவட்டத்தின் டிப்டெரோகார்ப் வனக்காப்பகத்திற்குள் பாய்கிறது.

கபாய் அருவி 
உலு லங்கட் மாவட்டத்திலுள்ள, கபாய் அருவி என்று அழைக்கப்படும் அருவிகளின் தொகுப்பில் இந்த ஆறு கீழிறங்குகிறது. இந்த ஆறு மற்றும் அருவியானது உள்ளூர் மக்களுக்கு மிகவும் ஈர்ப்புள்ள இடம் ஆகும். ஆனால், சுற்றுலாப் பயணிகளிடையே ஒப்பீட்டளவில் அறியப்படவில்லை.வாகனங்கள் நிறுத்தும் இடத்திலிருந்து கீழ் அருவிக்கு ஒரு சிமெண்ட் பாதை செல்கிறது. இந்தப் பாதையில் பல தங்குமிடங்கள் கட்டப்பட்டுள்ளன. மேலே உள்ள அருவியை வேறு பாதைகள் மூலம் அடையலாம் .

மேற்கோள்கள் 

மலேசிய ஆறுகள்
மலேசிய அருவிகள்
ஸ்கொச் விளையாட்டு

ஸ்கொச் விளையாட்டு என்பது கீழ்வரும் நகர்வுகளுடன் ஆரம்பிக்கும் சதுரங்கத் திறப்பு ஆட்டம் ஆகும்.
1. e4 e5
2. Nf3 Nc6
3. d4

எர்கோலி டெல் றியோ என்பவர் சதுரங்க விளையாட்டில் அநாமதேய நவீன ஆசிரியர்களின் அவதானிப்பு என்ற 1750ஆம் ஆண்டு நூலில் முதன்முறையாக இத்தொடக்க ஆட்டம் பற்றிக் குறிப்பிடப்படுகின்றார். 19ஆம் இத்தொடக்க ஆட்டம் பிரபலமாக இருந்தது. மையத்தை நோக்கிய அழுத்தம் விரைவாக குறையும் என்பதாலும் கறுப்பு விரைவாக மையப் பகுதியில் நடுநிலையை உருவாக்கிவிடும் என்பதாலும் 1900 முன்னணி சதுரங்க வீரர்கள் இத் தொடக்க ஆட்டத்தைப் பாவிப்பதை விரும்பாததால் இதன் பிரபலம் குறைய ஆரம்பித்தது. எனினும் 20ஆம் நூற்றாண்டில் கிராண்ட்மாஸ்டர் காரி காஸ்பரொவ், ஜன் ரிமன் போன்றோரால் நன்கு பகுப்பாய்வு செய்யப்பட்ட உருய் உலோப்பசு இற்கு மாற்றீடாகப் பாவித்து எதிராளியை சிக்கலுக்கு உண்டாக்கலாம் என்பதால் மீண்டும் பிரபலமடையத் தொடங்கியது.

வெளியிணைப்புக்கள்
ஸ்கொச் விளையாட்டு - லீசெஸ் கட்டற்ற இலவச சதுரங்கத் தளம் (ஆங்கிலத்தில்)

சதுரங்கத் திறப்புகள்
சதுரங்க சொல்லாட்சி
கன்னியாகுமரி கண்ணாடிப் பாலம்

கன்னியாகுமரி கண்ணாடிப் பாலம் (Kanyakumari Glass bridge) என்பது இந்தியாவின் தமிழ்நாடு மாநிலத்தில் கன்னியாகுமரியில் கட்டப்பட்டுள்ள கண்ணாடி இழை நடை பாலம் ஆகும். இப்பாலம் விவேகானந்தர் நினைவு மண்டபம் கட்டப்பட்டுள்ள பாறைக்கும், திருவள்ளுவர் சிலை அமைந்துள்ள பாறைக்கும் இடையே கடலின் மேல் கட்டப்பட்டுள்ளது. தமிழ்நாடு அரசால் 37 கோடி ரூபாய் செலவில் கட்டப்பட்டுள்ள இப்பாலத்தை திருவள்ளுவர் சிலை கட்டப்பட்டதன் வெள்ளிவிழா ஆண்டு கொண்டாட்டத்தின் போது தமிழக முதலமைச்சர் மு.க. ஸ்டாலின் திறந்து வைத்தார்.

பின்னணி 
கன்னியாகுமரியில் அமைந்துள்ள விவேகானந்தர் நினைவு மண்டபத்திற்கும் அங்கிருந்து திருவள்ளுவர் சிலைக்கும் பூம்புகார் கப்பல் போக்குவரத்துக் கழகம் சார்பில் படகுகள் இயக்கப்பட்டன. கடல் நீர்மட்ட உயர்வு மற்றும் கடல் நீரோட்டங்களால் வள்ளுவர் சிலைக்கு சில காலமாக மக்கள் போக முடியாத நிலை ஏற்பட்டது. விவேகானந்தர் பாறைக்கு மட்டுமே படகு போக்குவரத்து இருந்து வந்தது. எனவே விவேகானந்தர் நினைவு மண்டபத்திலிருந்து நேரடியாக திருவள்ளுவர் சிலைக்குச் செல்ல கடலின் மேலே பாலம் கட்ட அரசால் முடிவு செய்யப்பட்டு கட்டுமானப்பணிகள் சூன் 2024-இல் தொடங்கப்பட்டது.  இந்தக் கட்டுமானப்பணிகள் திசம்பர் 2024 நிறைவடைந்தது. இப்பாலம் திருவள்ளுவர் சிலை வெள்ளிவிழா கொண்டாட்டத்தின் போது திறக்க முடிவு செய்யப்பட்டது. முன்னாள் முதல்வர் மு.கருணாநிதி ஆட்சிக் காலத்தில் கன்னியாகுமரியில் வள்ளுவர் சிலை அமைக்கப்பட்டு 25 ஆண்டுகள் நிறைவடைந்துள்ள நிலையில், தமிழ்நாடு அரசு இரண்டு நாட்கள் வெள்ளிவிழாவைக் கொண்டாடியது. 30 திசம்பர் 2024 அன்று நடைபெற்ற இவ்விழாவில் தமிழ்நாடு முதலமைச்சர் மு. க. ஸ்டாலின் திறந்து வைத்தார்.

அமைப்பு   
வில்நாண் வளைவுப் பாலம் (Bowstring Arch Bridge) வகையைச் சேர்ந்த இப்பாலம் 97 மீட்டர் நீளமும் 4 மீட்டர் அகலமும் கொண்டது. பாலத்தின் நடுவில் இரண்டு அங்குல தடிமன் கொண்ட 3 அடி அகலமுடைய ஒளி ஊடுருவக்கூடிய கண்ணாடியால் ஆன தரை ஓடுகளும், அதன் இருபுறங்களிலும் ஒளி புகாத சாதாரண தரை ஒடுகளும் பதிக்கப்பட்டுள்ளன. கண்ணாடியின் வழியே கடலை கண்டு ரசிக்கும் வகையில் இப்பாலம் கட்டப்பட்டுள்ளது.

மேற்கோள்கள் 

கன்னியாகுமரி மாவட்ட சுற்றுலாத் தலங்கள்
தமிழ்நாட்டில் பாலங்கள்
கன்னியாகுமரி மாவட்ட மேம்பாலங்கள்
பம்போர் தொடருந்து நிலையம்

பம்போர் தொடருந்து நிலையம் (Pampur railway station) (நிலையக் குறியீடு:PMPE),  இந்தியாவின் சம்மு காசுமீர் (ஒன்றியப் பகுதி)யில் அமைந்த புல்வாமா மாவட்டத்தில் பம்போரில் உள்ளது. புல்வாமா மாவட்டத்தில் உள்ள 4 நிலையங்களில் இதுவும் ஒன்றாகும். பிற மூன்று தொடருந்து நிலையங்கள் அவந்திபுரா தொடருந்து நிலையம், காக்கபோரா தொடருந்து நிலையம் மற்றும் பஞ்ச்காம் தொடருந்து நிலையங்கள் ஆகும். இந்நிலையம் ஜம்மு-பாரமுல்லா இருப்புப் பாதையில் அமைந்துள்ளது. இந்நிலையம் வடக்கு மண்டல இரயில்வேயின்   ஃபிரோஸ்பூர் இரயில்வே கோட்டத்தில் உள்ளது. 
இந்நிலையம் பிர் பாஞ்சல் மலைத்தொடரில், கடல் மட்டத்திலிருந்து 1592 மீட்டர் உயரத்தில் உள்ளது.

இந்நிலையத்திலிருந்து சிறிநகர் தொடருந்து நிலையம் வழியாக தெற்கே பனிஹால் தொடருந்து நிலையம் வரையும், வடக்கில் பாரமுல்லா தொடருந்து நிலையம் வரையிலும்  பயணியர் தொடருந்துகள் இயக்கப்படுகிறது.

இதனையும் காண்க
 ஜம்மு-பாரமுல்லா இருப்புப் பாதை 
 ஜம்மு-பூஞ்ச் இருப்புப் பாதை

மேற்கோள்கள்

புல்வாமா மாவட்டம்
ஜம்மு காஷ்மீரில் போக்குவரத்து
கக்கபோரா தொடருந்து நிலையம்

கக்கபோரா தொடருந்து நிலையம் (Kakapora railway station) (நிலையக் குறியீடு:KAPE),  இந்தியாவின் சம்மு காசுமீர் (ஒன்றியப் பகுதி)யில் உள்ள புல்வாமா மாவட்டத்தில் அமைந்த 4 தொடருந்து நிலையங்களில் ஒன்றாகும். மற்றவைகள் அவந்திபுரா தொடருந்து நிலையம், பம்போர் தொடருந்து நிலையம் மற்றும் பன்ஸ்காம் தொடருந்து நிலையம் ஆகும்.  

கக்கபோரா தொடருந்து நிலையம் புல்வாமாவிலிருந்து 10 கிலோ மீட்டர் தொலைவிலும், சிறிநகருக்கு தெற்கே 12 கிலோ மீட்டர் தொலைவில் உள்ளது. இந்நிலையம்  பிர் பாஞ்சல் மலைத்தொடரில் கக்கபோரா சிற்றூரில் அமைந்துள்ளது.

தொடருந்து சேவைகள்
கக்கபோரா தொடருந்து நிலையத்திலிருந்து அவந்திபுரா, பம்போர், சிறிநகர், பாரமுல்லா, பனிஹால் நகரங்களுக்கு பயணியர் தொடருந்துகள் இயக்கப்படுகிறது.

இதனையும் காண்க
 ஜம்மு-பாரமுல்லா இருப்புப் பாதை
 ஜம்மு-பூஞ்ச் இருப்புப் பாதை

மேற்கோள்கள்

புல்வாமா மாவட்டம்
ஜம்மு காஷ்மீரில் போக்குவரத்து
கொச்சி-தேனி பசுமைவழி நெடுஞ்சாலை

கொச்சி-தேனி பசுமைவழி நெடுஞ்சாலை (Kochi–Theni Greenfield Highway) என்பது இந்தியாவில் 151 கிலோமீட்டர் நீளத்திற்குத் திட்டமிடப்பட்ட ஒரு பசுமைவழி கட்டுப்படுத்தப்பட்ட நெடுஞ்சாலையாகும். இது கேரளாவின் கொச்சியைத் தமிழ்நாட்டின் தேனியுடன் இணைக்கிறது. இந்த ஆறு வழி நெடுஞ்சாலை கொச்சி-தூத்துக்குடி பொருளாதார வழித்தடத்தின் ஒரு பகுதியாகும். இது இந்த இரண்டு முக்கிய துறைமுகங்களையும் இணைப்பதை நோக்கமாகக் கொண்டுள்ளது. இதனால் இரு துறைமுகங்களுக்குமிடையே சரக்குகளை சுமுகமாகக் கொண்டு செல்ல முடியும். இடுக்கி மாவட்டத்தின் மேற்குத் தொடர்ச்சி மலை வழியாகச் செல்லும் இந்த நெடுஞ்சாலை கொச்சியில் உள்ள குந்தன்னூரில் தொடங்கி, தற்போதுள்ள தேசிய நெடுஞ்சாலை 85 சீரமைப்பை விடக் கிட்டத்தட்ட 67 கிலோமீட்டர் குறைவாக தேனியை அடையும். மேலும் 121 கி. மீ. கொச்சி-மூணாறு தேசிய நெடுஞ்சாலை 95 நீளத்தைக் குறைக்கும் என்று எதிர்பார்க்கப்படுகிறது.

கண்ணோட்டம் 
புதிய ஆறு வழி நெடுஞ்சாலை எர்ணாகுளம் மாவட்டத்தில் குந்தன்னூரின் தெற்கிலிருந்து தொடங்கும். இங்கிருந்து, இது மூவாற்றுப்புழா, நெடும்கண்டம் பகுதிகள் வழியாக, முன்மொழியப்பட்ட அங்கமாலி-குந்தன்னூர் புறவழிச்சாலை வழியாகச் சென்று, புத்தங்குரிசு அருகே கிழக்கு நோக்கித் திரும்பும். இந்த புதிய நெடுஞ்சாலை அமைக்கப்படுவதால், மூணாறு வழியாகச் செல்லும் தேசிய நெடுஞ்சாலை 85-ல் போக்குவரத்து கணிசமாகக் குறையும் என்று எதிர்பார்க்கப்படுகிறது. கொச்சி துறைமுகத்திற்கும் தமிழ்நாட்டிற்கும் இடையிலான சரக்கு போக்குவரத்தும் மிகவும் எளிதாக இருக்கும் என்று எதிர்பார்க்கப்படுகிறது.

குறைந்தபட்ச வளைவுகள் மற்றும் ஏறுதலுடன் முடிந்தவரை குடியிருப்புப் பகுதிகள் மற்றும் நெரிசலான நகரங்களைத் தவிர்ப்பதன் மூலம் நெடுஞ்சாலை அமைக்கத்திட்டமிடபப்ட்டுள்ளது. கொச்சிக்கும் தேனிக்கும் இடையிலான தூரம் தற்போதுள்ள தேசிய நெடுஞ்சாலை 85 வழித்தடத்தை விட 70 முதல் 90 கி. மீ வரை குறைக்கும்.

மேலும் காண்க 

 தேசிய நெடுஞ்சாலை 85 (இந்தியா)

மேற்கோள்கள் 

தமிழ்நாடு
கேரளம்
பன்ஸ்காம்

பன்ஸ்காம் (Panzgam), இந்தியாவின் சம்மு காசுமீர் (ஒன்றியப் பகுதி)யில் உள்ள புல்வாமா மாவட்டத்தின்  அவந்திபோரா வருவாய் வட்டத்தில் அமைந்த சிற்றூர் ஆகும்.  பிர் பாஞ்சல் மலைத்தொடரில்  1598 மீட்டர் உயரத்தில் உள்ள பன்ஸ்காம் சிற்றூர், மாவட்டத் தலைமையிடமான புல்வாமாவிற்கு 19 கிலோ மீட்டர் தொலைவிலும்; ஜம்மு காஷ்மீரின் கோடைக்கால தலைநகரான  சிறிநகருக்கு 45 கிலோ மீட்டர் தொலைவிலும் உள்ளது.

போக்குவரத்து

தொடருந்து சேவைகள்
பன்ஸ்காம் சிற்றூரில் அமைந்த பன்ஸ்காம் தொடருந்து நிலையம்  இருப்புப்பாதை மூலம் அவந்திபோரா, சிறிநகர், பாரமுல்லா, பனிஹால் நகரங்களுடன் இணைக்கப்பட்டுள்ளது.

சாலைப் போக்குவரத்து
தேசிய நெடுஞ்சாலை 44 (இந்தியா) பன்ஸ்காம் சிற்றூர் அருகே செல்கிறது.

தட்ப வெப்பம்

இத னையும் காண்க
 ஜம்மு-பாரமுல்லா இருப்புப் பாதை
 ஜம்மு-பூஞ்ச் இருப்புப் பாதை

மேற்கோள்கள்

வெளி இணைப்புகள் 
 Swarnim Vijay Varsh Victory Mashaal reaches south Kashmir's Shopian
 IED detected in J&K's Pulwama district | India News – India TV
 Civilian Killed in Protests as Kashmiris Try to Make Their Way to Riyaz Naikoo s Village
 Jammu and Kashmir: Militants attack CRPF camp in Pulwama
 Protests in Pulwama: South Kashmir erupts as 3 top militants killed
 Unidentified gunmen shot dead ‘IS-JK’ militant in Srinagar
 Pulwama: Panzgama-Malangpora road in dilapidated conditions
 DDC Pulwama visits AIIMS site, takes stock of dev works

புல்வாமா மாவட்டம்
ஜம்மு காஷ்மீர் மாநிலத்திலுள்ள ஊர்களும் நகரங்களும்
பன்ஸ்காம் தொடருந்து நிலையம்

பன்ஸ்காம் தொடருந்து நிலையம், (நிலையக் குறியீடு:PJGM) இந்தியாவின் சம்மு காசுமீர் (ஒன்றியப் பகுதி)யில் உள்ள புல்வாமா மாவட்டத்தில் உள்ள 4 தொடருந்து நிலையங்களில் ஒன்றாகும்.  மற்ற மூன்று தொடருந்து நிலையங்கள் அவந்திபுரா தொடருந்து நிலையம், கக்கபோரா தொடருந்து நிலையம் மற்றும் பம்போர் தொடருந்து நிலையம் ஆகும். பன்ஸ்காம் தொடருந்து நிலையம் அவந்திபோரா வருவாய் வட்டத்தில் உள்ள தோக்கிரி போரா கிராமத்திற்கு அருகே,  பிர் பாஞ்சல் மலைத்தொடரில் 1598 மீட்டர் உயரத்தில் உள்ளது. இது இரண்டு நடைமேடைகள் கொண்டது.

தொடருந்து சேவைகள்
பன்ஸ்காம் தொடருந்து நிலையத்திலிருந்து அவந்திபுரா தொடருந்து நிலையம், பனிஹால் தொடருந்து நிலையம், சிறிநகர் தொடருந்து நிலையம் மற்றும் பாரமுல்லா தொடருந்து நிலையங்களுக்கு தொடருந்துகள் ஜம்மு-பாரமுல்லா இருப்புப் பாதை வழியாக இயக்கப்படுகிறது.

இத னையும் காண்க
 ஜம்மு-பாரமுல்லா இருப்புப் பாதை
 ஜம்மு-பூஞ்ச் இருப்புப் பாதை

மேற்கோள்கள்

புல்வாமா மாவட்டம்
ஜம்மு காஷ்மீரில் போக்குவரத்து
மானவ்கத் அருவி

மானவ்கத் அருவி என்பது மானவ்கத் ஆற்றின் ஒரு பகுதியாக உள்ள அருவியாகும். இது துருக்கியில், மானவ்கத் நகரத்தின் வடக்கில் 3 கிமீ (2 மைல்) தொலைவில் உள்ள சைடு என்ற நகருக்கருகே அமைந்துள்ள அருவியாகும். இந்த அருவியானது குறைந்த உயரத்திலிருந்து விழுவதால் பரந்த பகுதியில் அதன் அதிக பாய்ச்சலை உயரமான இடத்திலிருந்து பார்ப்பதே சிறந்தது.

மானவ்கத் அருவியின் வெண் நுரை நீர் பாறைகளின் மீது சக்திவாய்ந்த முறையில் பாய்கிறது. அருவி அமைந்துள்ள பகுதிக்கு அருகில் பசுமையான தேயிலைத் தோட்டங்கள் உள்ளன, அவை ஒரு இனிமையான ஓய்விடத்தை வழங்குகின்றன.

ஒய்மபினார் அணை ஆற்றின் வடக்கே 12 கிமீ (7 மைல்) தொலைவில் அமைந்துள்ளது.

வெள்ளத்தின் போது, மானவ்கத் அருவி அதிக அளவிலான நீரில் காட்சிக்குக் கிடைக்காமல் போவதும் உண்டு.

இந்த அருவியானது 1968-1983 காலகட்டத்தில் துருக்கிய 5 லிரா பணத்தாள்களின் பின்புறத்தில் படமாகச் சித்தரிக்கப்பட்டது.

மேற்கோள்கள் 

Coordinates on Wikidata
துருக்கியின் அருவிகள்
கொழிஞ்ஞாம்பாறை

கொழிஞ்சாம்பாறை (Kozhinjampara) என்பது இந்தியாவின் கேரள மாநிலம் பாலக்காடு மாவட்டத்தில் உள்ள ஒரு ஊராகும். இது கொழிஞ்ஞாம்பாறை ஊராட்சியால் நிர்வகிக்கப்படும் ஒரு பகுதியாகும்.

மக்கள்வகைப்பாடு 
 இந்திய மக்கள் தொகை கணக்கெடுப்பின் படி, கொழிஞ்ஞாப்பாறை கிராமத்தின் மொத்த மக்கள் தொகை 12,311 ஆகும். இதில் ஆண்களின் எண்ணிக்கை 6,042 என்றும், பெண்களின் எண்ணிக்கை 6,269 என்றும் உள்ளது. கிராமத்தில் உள்ள மொத்த விடுகளின் எண்ணிக்கை 2,919 ஆகும். கொழிஞ்ஞாம்பாறையின் மொத்த எழுத்தறிவு விகிதம் 2011 ஆண்டு கணக்கெடுப்பின் படி 84.17% ஆகும். இது கேரளத்தின் சராசரி எழுத்தறிவான 94.00% ஒப்பிடும்போது குறைவாகும். கொழிஞ்ஞாம்பாறையில் ஆண்களின் எழுத்தறிவு 90.47% என்றும், பெண்களின் எழுத்தறிவு 78.12% என்றும் உள்ளது.

ரோத்தர் பிரியாணி என்பது கொழிஞ்ஞாம்பாறையில் கிடைக்கும் ஒரு பாரம்பரிய உணவாகும்

கல்வி 

 அரசு கலை மற்றும் அறிவியல் கல்லூரி, கொழிஞ்ஞாம்பாறை
 பாரதமாதா கலை மற்றும் அறிவியல் கல்லூரி கொழிஞ்ஞாம்பாறை
 விஎச்எஸ்சி சத்திரம்
 செயின்ட் பால்ஸ் மேல்நிலைப் பள்ளி, கோழிஞ்ஞாம்பாறை
 பகவதி மேல்நிலைப் பள்ளி, வானமடை
 செயின்ட் பால்ஸ் உயர்நிலைப் பள்ளி
 செயின்ட் மார்ட்டின் உயர்நிலைப் பள்ளி
 வானமடை உயர்நிலைப் பள்ளி
 செயின்ட் சேவியர் சிபிஎஸ்இ பள்ளி
 சரஸ்வதி சிபிஎஸ்இ பள்ளி
 அரசு மேல்நிலைப் பள்ளி கொழிஞ்ஞாம்பாறை, அத்திக்கோடு, நாட்டுக்கல், புதூர்

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
அபாகா அருவி

அபாகா அருவி (Abaga Falls) என்பது பிலிப்பைன்ஸின் மிண்டனாவோ தீவில் உள்ள இலிகன் நகரத்திற்கு தென்மேற்கே சுமார் 15 கி. மீ தொலைவில் குறிப்பாக பரங்கே அபாகா, பலோய் நகராட்சி, லனாவோ டெல் நோர்டே அருகே அமைந்துள்ள ஒரு அருவியும் சூழலியல் அமைப்புமாகும். அபாகா அருவியின் உயரமானது மிகவும் பிரபலமான மரியா கிறிஸ்டினா அருவியின் உயரத்தை விட இரு மடங்கு அதிகமாகும், இது இலிகன் நகரத்தின் அருகாமையில் அமைந்துள்ளது (பரங்கே மரியா கிறிஸ்ட்னா, பலோய் நகராட்சி). ஆகஸ் ஆற்றினால் பாயும் மரியா கிறிஸ்டினா அருவியைப் போலல்லாமல், அபாகா அருவியானது பல நிலத்தடி நீரூற்றுகளை நீர் ஆதாரங்களாகக் கொண்டதாகும். இந்த நீரூற்றுகள் பல துணை ஆறுகள் வழியாக அபாகா நீர்வரத்திற்கான  உச்சிமுகட்டில் பாய்கின்றன.

மேலும் மிகவும் பிரபலமான மரியா கிறிஸ்டினா அருவியைப் போலல்லாமல், தற்போதைய நிலையில் வழக்கமாகப் பராமரிக்கப்படும் சாலைகள் இல்லாததாலும், அருவியின் அடிப்பகுதியை அடைய மிதமான அளவு நடை தேவைப்படுவதாலும்அபாகா அருவிக்கு மனிதர்கள் செல்வதற்கான அணுகல் மிகக் குறைவாகவே உள்ளது. இந்த அளவிலான மனித அணுகலுக்கான வாய்ப்பு குறைவாக இருப்பினும் காடழிப்பினையும் அதிக வேட்டை காரணமாக ஏற்படும் சேதத்தையும் இச்சூழலியல் அமைப்பால் பாதுகாக்க இயலவில்லை.

இந்தப் பெயர் செபுவானோ மொழி வார்த்தையான "அபாகா" என்பதிலிருந்து பெறப்பட்டிருக்கலாம், இந்தச் சொல்லிற்கு "தோள்பட்டை" என்று பொருள்படும், இது குன்றின் வடிவம் மற்றும் உயரத்துடன் தொடர்புடையதாக இருக்கலாம்.

தாவரங்கள் மற்றும் விலங்கினங்கள் 
அபாகா அருவியிலும் அதைச் சுற்றியுள்ள பகுதிகளிலும் பல ஆச்சரியப்படத்தக்க விலங்குகள் வாழ்கின்றன. மிகவும் குறிப்பிடத்தக்கவற்றில், அழிந்து வரும் பிலிப்பைன் கழுகு ("குரங்கு உண்ணும் கழுகு" என்றும் பொதுவாக அழைக்கப்படும் பிடெகோபாகா ஜெஃபெரி), செம்பழுப்பு இருவாச்சி (புசெரோஸ் ஹைட்ரோகோராக்ஸ்) , பிலிப்பைன்ஸில் மட்டுமே காணப்பட்டு அழிந்து கொண்டிருக்கும் மாபெரும் தங்க-முடிசூட்டப்பட்ட பறக்கும் நரி (ஆசெரோடான் ஜுபடுஸ்), பிலிப்பைன் பறக்கும் லெமூர் (சைனோசெபாலஸ் வோலன்ஸ்) ஆகியவை அடங்கும். இவற்றில் பல விலங்குகள் மனித நடவடிக்கைகளால் அழிந்து போகும் நிலையில் உள்ளன அல்லது அவற்றின் வாழ்விடங்களை இழக்கும் அபாயத்தில் உள்ளன.

பாதுகாப்பு முயற்சிகள் 
அபாகா அருவிப் பகுதியை மனிதனால் உருவாக்கப்படுகின்ற மற்றும் இயற்கை இடர்களிலிருந்து பாதுகாப்பதற்கான முயற்சிகள் தற்போது மிகக் குறைவாகவே செய்யப்பட்டுள்ளது.

அபாகா அருவியைக் காப்பாற்றுவோம் என்ற குழு என்பது ஒரு கீழ்நிலை வரைக்கும் செல்லக்கூடிய ஒரு விழிப்புணர்வுப் பிரச்சாரமாகும், இது முன்னர் அபாகா அருவிப் பகுதியில் வாழ்ந்து தற்போது அமெரிக்காவில் வசிக்கும் முன்னாள் குடியிருப்பாளரால் நிறுவப்பட்டது. இந்தக் குழு தற்போது அபாகா அருவியின் சூழலியல் அமைப்பின் தற்போதைய சுற்றுச்சூழல் நிலை குறித்து முடிந்தவரை தகவல்களைப் பெறும் பணியில் ஈடுபட்டுள்ளது.

வெளி இணைப்புகள் 

 பிலிப்பைன் ஈகிள் அறக்கட்டளை

மேற்கோள்கள் 

பிலிப்பீன்சின் அருவிகள்
பத்னாபூர் சட்டமன்றத் தொகுதி

பத்னாபூர் சட்டமன்றத் தொகுதி (Badnapur Assembly constituency) என்பது மேற்கு இந்தியாவில் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஜால்னா மாவட்டத்தில் அமைந்துள்ளது. இது ஜால்னா மக்களவைத் தொகுதிக்கு உட்பட்டதாகும்.

சட்டமன்ற உறுப்பினர்கள்

தேர்தல் முடிவுகள்

2024

வெளி இணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்
விஜயநகர ஸ்ரீ கிருஷ்ணதேவராயப் பல்கலைக்கழகம்

விஜயநகர ஸ்ரீ கிருஷ்ணதேவராயப் பல்கலைக்கழகம் (Vijayanagara Sri Krishnadevaraya University, Ballari), (சுருக்கமாக:VSKU), இந்தியாவின் கர்நாடகா மாநிலத்தில் உள்ள பெல்லாரியில் 2010ஆம் ஆண்டில் நிறுவப்பட்ட ஒரு  பொதுத்துறை பல்கலைக்கழகம் ஆகும்.

இப்பல்கலைக்கழகம் பெல்லாரி மாவட்டம், கொப்பல் மாவட்டம் மற்றும் |விஜயநகர மாவட்டங்களில் தனது அதிகார வரம்பு கொண்டுள்ளது. இப்பல்கலைக்கழகத்தின் மூன்று வளாகங்களிலும் முதுநிலைப் படிப்புகள் கொண்டுள்ளது. இதன் முதன்மை வளாகம் பெல்லாரி ஊரகத்தில் உள்ள விநாயகா நகரில் 95.37 ஏக்கரில் அமைந்துள்ளது. 

இதன் முதன்மை வளாகத்தில்  19 துறைகளில், 21  முதுநிலைப் பட்டப் படிப்புகள் கொண்டுள்ளது. இப்பல்கலைக்கழகத்தின் 3 ஊரக  வளாகங்கள் முறையே பெல்லாரி வருவாய் வட்டத்தின் சந்தூரு , கொப்பள் மற்றும் எலபர்காவில் செயல்படுகிறது.

அறிவியியல் & தொழில்நுட்பத் துறைகள் 
 உயிர்வேதியியல்  
உயிரித் தொழில்நுட்பம் 
 தாவரவியல்
 வேதியல்
 தொழிலக வேதியியல்
கணினி அறிவியல்
கணிதவியல்
இயற்பியல் 
விலங்கியல்

சமூக அறிவியல் & கலைத் துறைகள்
 வரலாறு மற்றும் தொல்லியல்
அரசியல் அறிவியல் 
சமூகவியல் 
 பத்திரிகை மற்றும் மக்கள் தொடர்பு 
சமூகப் பணி

மொழியியல் துறைகள்
 கன்னட மொழி
ஆங்கில மொழி

முதுநிலைப் படிப்பு மையங்கள்
 கொப்பள்   (கொப்பள் மாவட்டம்)
நந்திகள்ளி  (பெல்காம் மாவட்டம்)
எலபர்கா  (கொப்பள் மாவட்டம்)

நூலகம்
2010ஆம் ஆண்டில் இப்பலைகழகத்தின் நூலகம் நிறுவப்பட்டது..

இதனையும் காண்க
 கே என் ரேணுகா பூஜார்

மேற்கோள்கள்

வெளி இணைப்புகள் 
 Official Website 

கர்நாடகப் பல்கலைக்கழகங்கள்
இந்தோனேசிய போக்குவரத்துப் பதிவெண்கள்

இந்தோனேசிய போக்குவரத்துப் பதிவெண்கள் (ஆங்கிலம்: Vehicle registration plates of Indonesia; இந்தோனேசியம்: Tanda Nomor Kendaraan Bermotor Indonesia) என்பது இந்தோனேசியாவின் போக்குவரத்து வாகன பதிவெண்களைக் குறிப்பதாகும். 

இந்தோனேசியாவில் விசை இயக்கி (Motorized vehicles) பொருத்தப்பட்ட வாகனங்கள், பதிவுத் தகடுகளைக் கொண்டிருக்க வேண்டும், அவை வாகனங்களின் முன் மற்றும் பின்புறம் காட்டப்பட வேண்டும். 

சாம்சாட் (SAMSAT) (இந்தோனேசியம்: Sistem Administrasi Manunggal Satu Atap) (ஆங்கிலம்: One-stop Administration Services Office) எனும் நிறுவனத்தின் மூலம் போக்குவரத்து வாகனப் பதிவெண்கள் முறைமை, ஒழுங்குபடுத்தப்பட்டு நிர்வகிக்கப்படுகிறது. 

இந்த நிறுவனத்தின் அலுவலகம், இந்தோனேசிய தேசிய காவல்துறை; பிராந்திய வருவாய்க்கான மாநில அலுவலகங்கள்; மற்றும் தேசிய கட்டாய வாகன காப்பீட்டு நிறுவனம் ஜசா ரகார்ஜா (Jasa Raharja); ஆகியவற்றின் ஒத்துழைப்புடன் நிர்வகிக்கிறது

குறியீடுகள் பதிவு

போக்குவரத்து வாகனப் பதிவெண்கள் முறைமை டச்சு காலனித்துவ காலத்தில் இருந்து வந்தது. இந்த முறைமை 1920-களில் ஏற்றுக்கொள்ளப்பட்ட டச்சு கரேசிடான் எழுத்து முறையின் (Dutch Karesidenan lettering system) பழைய முறையாகும்.

இடங்களும் வாகனப் பதிவெண்களும்

இடங்களின் விவரங்கள்:

இந்தோனேசியாவில் எந்த இடத்தில் எந்த மாதிரியான வாகன எண்கள் பயன்படுத்தப்படுகின்றன எனும் விவரங்கள் மேலே உள்ள படத்தில் வழங்கப்பட்டு உள்ளன.

மேற்கோள்கள்

வெளி இணைப்புகள்

Undang-Undang Republik Indonesia Nomor 22 Tahun 2009 Tentang Lalu Lintas Dan Angkutan Jalan – law regulating registration plates, among other things 
 Indonesian license plates – Operation of Indonesian license plates
இந்தோனேசிய அரசு
தேசிய நெடுஞ்சாலை 183அ (இந்தியா)

தேசிய நெடுஞ்சாலை 183அ (National Highway 183A (India)) என்பது தே. நெ. 183அ என்றும் அழைக்கப்படுகிறது. இது இந்திய மாநிலமான கேரளாவில் உள்ள ஒரு தேசிய நெடுஞ்சாலையாகும். இது கொல்லத்தில் உள்ள சவரா டைட்டானியம் சந்திப்பிலிருந்து அடூர், பத்தனம்திட்டா நகரங்கள் வழியாக வண்டிபெரியாறு வரை செல்கிறது. இது கொல்லம் மாவட்டம் வழியாகச் செல்லும் 4வது தேசிய நெடுஞ்சாலையாகும்.

தேசிய நெடுஞ்சாலை 
தேசிய நெடுஞ்சாலை 183அ, 2014 மார்ச் 4 அன்று தேசிய நெடுஞ்சாலையாக அறிவிக்கப்பட்டது. இது அடூரிலிருந்து பிளப்பள்ளி வரை இரண்டு வழி போக்குவரத்து நெடுஞ்சாலையாகத் தேசிய நெடுஞ்சாலை தரத்துடன் உள்ளது. பிளப்பள்ளிக்கு முந்தைய பகுதி 4 மீட்டர் அகலம் மட்டுமே கொண்டது. இப்பகுதி காடுகள், வனவிலங்குகள் வாழும் பகுதிகள் வழியாகச் செல்கிறது. சாலையின் சீரமைப்பு குறித்து வனத்துறை கவலை எழுப்பியது. சாலை மேம்படுத்தப்பட்டவுடன், வண்டிப்பெரியாறிலிருந்து சபரிமலைக்கு ஒரு புதிய இணைப்பு திட்டமிடப்பட்டுள்ளது.தற்போது அங்கமூழி வன சோதனைச் சாவடிக்கும் வள்ளக்கடவு வன சோதனைச் சாவடிக்கும் இடையிலான பாதையில் நுழைவு தடைசெய்யப்பட்டுள்ளது. மேலும் வனத்துறை ஒரு நாளைக்கு 30 தனியார் வாகனங்களை மட்டுமே அனுமதிக்கிறது. கொச்சண்டி சோதனைச் சாவடியில் நுழையும் வாகனங்கள் மாலை 6 மணிக்கு முன் வள்ளக்கடவு சோதனைச் சாவடி வழியாக மட்டுமே வெளியேற வேண்டும்.

முக்கிய நகரங்கள் 

 டைட்டானியம் சந்திப்பு
 சாஸ்தாங்கோட்டை
 சாஸ்தாங்கோட்டை (மத்தியச் சந்திப்பு) 
 பரணிக்காவு
 கடம்பநாடு
 அடூர்
 நெல்லிமூட்டில் பாடி பாலம் சந்திப்பு (தே. நெ. 183அ) எம். சி. சாலையில் தொடங்குகிறது. அடூர் புறவழிச்சாலையும் இங்குத் தொடங்குகிறது.
 அடூர் சென்ட்ரல் (கே. பி. சாலையுடன் இணைக்கும் இடம்) 
 ஆனந்தப்பள்ளி (தும்பமன் சாலை தொடங்குகிறது, ஒரு தேவாலயம் இங்கு அமைந்துள்ளது) 
 தத்தெயில்
 மாங்குழி கீருகுழி-பகவதிக்கும் படிஞ்சாரும்-தும்பமன் சாலை இங்கு தொடங்குகிறது 
 தொளுளம், தட்டையில் சந்திப்பு, புகழ்பெற்ற ஒரிப்புரத்து பகவதி கோயில் இந்த சந்திப்புக்கு அருகில் அமைந்துள்ளது.
 கைபட்டூர்
 கைப்பட்டூர் தேக்கே குரிசு: எழம்குளம் சாலை சந்தனப்பள்ளி, கொடுமோனில் தொடங்குகிறது
 கைப்பட்டூர் கடவ் சந்திப்பு (கோன்னி சாலை வள்ளிக்கோட்டில்  தொடங்குகிறது)
 கைபட்டூர் மத்திய ஜங்.  (பந்தளம் சாலை தும்பமணில் தொடங்குகிறது.
 ஓமல்லூர்
 ஓமல்லூர் புறவழிச்சாலை
 பத்தனம்திட்டா
 பி. டி. ஏ. மைதா சந்திப்பு: வட்டச்சாலை குறுக்கீடு
 பத்தனம்திட்டா-வட்டச்சாலை, டி. கே. சாலையுடன் இணைகிறது.
 மைலாப்ரா-குறுக்கு புனலூர் மூவாட்டுப்புழா பிரதானக் கிழக்கு நெடுஞ்சாலை
 மன்னாரக்குளஞ்சி-ரன்னி சாலை புனலூர் மூவாற்றுபுழா பிரதானக் கிழக்கு நெடுஞ்சாலையில் மாறுகிறது 
 வடசேரிக்கேரா
 பெருநாடு
 லகாய்
 பிளப்பள்ளி
 பிளப்பள்ளி-பம்பா (சபரிமலைச் சாலை) அங்கமூழிக்கு மாறுகிறது
 வண்டிப்பெரியாறு
 காக்கி கவாலா-வண்டிப்பெரியாறு அருகே தேசிய நெடுஞ்சாலை 183 உடன் இணைகிறது

மேலும் காண்க 

 தேசிய நெடுஞ்சாலை மேம்பாட்டுத் திட்டம்

மேற்கோள்கள்

வெளி இணைப்புகள் 

 இந்திய தேசிய நெடுஞ்சாலை ஆணையத்தால் தேசிய நெடுஞ்சாலை 183அ குறித்த அறிவிப்பு
 அடூர் அடிமாலி நெடுஞ்சாலை இரண்டு தேசிய நெடுஞ்சாலைகளை (தே. நெ.183அ & தே. நெ. 155) இணைக்கிறது.
 புதிய நெடுஞ்சாலையின் சீரமைப்பு குறித்து வனத்துறை கவலை
 ஈ வர்த்தமானி அறிவிப்பு படம்

இந்திய தேசிய நெடுஞ்சாலைகள்
கமாயா அருவி

கமாயா அருவி (Camaya Falls) என்பது பிலிப்பைன்சின் பதான் தீபகற்ப மாகாணத்தின் தென்மேற்குப் பகுதியில் உள்ள மாரிவெல்ஸ் நகரில் கமாயா கடற்கரையில் அமைந்துள்ள மூன்று அருவிகளின் தொகுப்பாகும். இவற்றில் மிகச் சிறிய அருவியானது 10.3 அடி (3.1 மீ) உயரம் உடையதாகும். இந்த அருவி கமாயா கடற்கரையில் காணப்படுகின்ற, இயற்கையான ஈர்ப்பினைக் கொண்ட, எளிதில் அணுகக்கூடிய இடமாகவும் அமைந்துள்ளது. இந்த இடம் தற்போது கடற்கரையோர மகிழ் ஓய்விடமாக ஒரு தனியார் குடியிருப்புச் சமூகத்தால் வளர்ந்து வரக்கூடிய அமைவிடமாகத் திகழ்கிறது.

தாவரங்கள் மற்றும் விலங்கினங்கள் 
அருவிகள் அமைந்துள்ள மவுண்ட் மாரிவெலஸ் காட்டில் பல நெடுவாற்கோங்கு மர வகைகள், ஆர்க்கிடுகள்-கொடிகள் மற்றும் சாங் குபாட் உள்ளிட்ட பிற தாவர இனங்கள் உள்ளன. மரத்தின் தண்டுகளில் வளரும் பல்வேறு வகையான பூஞ்சைகள் ஆவணப்படுத்தப்பட்டுள்ளன. 

மூன்று அருவிகள் அமைந்துள்ள மவுண்ட் மாரிவெலஸின் சரிவுகளில் பல ஆச்சரியப்படத்தக்க விலங்குகள் வசிக்கின்றன. மிகவும் குறிப்பிடத்தக்கவை பின்வருமாறு ஜப்பானிய சிட்டுக்குருவி, ஆபத்தான பிலிப்பைன் கழுகு (பொதுவாக "குரங்கு உண்ணும் கழுகு" என்று அழைக்கப்படும் பிடெகோபாகா ஜெஃபெரி, பிலிப்பைன் கழுகு ஆந்தை, செம்பழுப்பு இருவாச்சி (புசெரோஸ் ஹைட்ரோகோராக்ஸ்), ஆபத்தான மாபெரும் தங்க-முடிசூட்டப்பட்ட பறக்கும் நரி (ஆசெரோடான் ஜுபடுஸ்) இது பிலிப்பைன்ஸில் மட்டுமே காணப்படுகிறது. பிலிப்பைன்ஸ் மான் (காட்டு ஆடுகள் மற்றும் நண்டு உண்ணும் குரங்குகள் என்று சிலரால் தவறாக அறிவிக்கப்பட்டது) சமீபத்தில் இப்பகுதியில் காணப்பட்டன.

மேற்கோள்கள் 

பிலிப்பீன்சின் அருவிகள்
போகர்தன் சட்டமன்றத் தொகுதி

போகர்தான் சட்டமன்றத் தொகுதி (Bhokardan Assembly constituency) என்பது மேற்கு இந்தியாவில் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது ஜால்னா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது ஜால்னா மாவட்டத்தில் உள்ளது.

சட்டமன்ற உறுப்பினர்கள்

தேர்தல் முடிவுகள்

2024

வெளி இணைப்புகள்
இந்திய தேர்தல் ஆணையம்

மேற்கோள்கள்
 மகாராட்டிர சட்டமன்றத் தொகுதிகள்
மகாராட்டிர அரசியல்